মাৰাত্মক ক'ৰ'না ভাইৰাছৰ সংক্ৰমণ ৰোধ কৰিবলৈ দেশত ২১ দিনীয়া ল'কডাউন অব্যাহত থকাৰ সময়তে দিল্লীৰ লগতে দেশৰ বিভিন্ন মহানগৰীৰ নিৰ্মাণ খণ্ডত কৰ্মৰত অসংগঠিত হাজাৰ হাজাৰ শ্ৰমিকৰ জীৱনলৈ নামি আহিছে চৰম বিপৰ্যয় আৰু দুৰ্দশা।
খাদ্য আৰু আশ্ৰয়ৰ সংকটত পৰা এই অসংগঠিত শ্ৰমিকসকলে সংশ্লিষ্ট মহানগৰীৰ কৰ্মস্থলীৰ পৰা পদব্ৰজে শ শ কিলোমিটাৰ দূৰত্ব অতিক্ৰম কৰি নিজ গৃহাভিমুখে যাত্ৰা কৰিছে।
এই ধাৰা আজি তৃতীয় দিনাও অব্যাহত আছে।
শ্ৰমিকসকলৰ এনে দুৰ্দশাৰ সময়তে কংগ্ৰেছ নেতা ৰাহুল গান্ধীয়ে প্ৰধানমন্ত্ৰী নৰেন্দ্ৰ মোদীলৈ পত্ৰ লিখি এই দুৰ্দশাগ্ৰস্ত শ্ৰমিকসকলক সহায় কৰিবলৈ আহ্বান জনাইছে।
ৰাহুল গান্ধীয়ে পত্ৰখনৰ জৰিয়তে প্ৰধানমন্ত্ৰীক আহ্বান জনাইছে যে, চৰকাৰে এই শ্ৰমিকসকলৰ বাবে ব্যৱস্থা গ্ৰহণ কৰা উচিত।
'এই দৰিদ্ৰ শ্ৰমিকসকলক আমি অতি শীঘ্ৰেই সামাজিক সুৰক্ষাও প্ৰদান কৰিব লাগে।' তেওঁ কয়।
উল্লেখ্য যে, ২০০ কিলোমিটাৰ এনে গৃহাভিমুখী পদযাত্ৰা কৰি নিজ গৃহত উপস্থিত হোৱাৰ পিছত এজন শ্ৰমিকৰ ইতিমধ্যে মৃত্যুও ঘটিছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
